SL Uradni list Evropske unije C 136/37

Povzetek podatkov, ki ga države članice predložijo o državni pomoči, dodeljeni na podlagi Uredbe Komisije (ES) št. 1/2004 z dne 23. decembra 2003 o uporabi členov 87 in 88 Pogodbe o ustanovitvi ES za državno pomoč malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov

(2005/C 136/17)

Št. pomoči: XA 8/05

Država članica: Nemčija

Regija: Spodnja Saška

Naziv sheme pomoči ali ime podjetja, ki prejme individualno pomoč: Finančna pomoč za kritje stroškov testiranja ovc, koz ter goveda, ki ni bilo zaklano za prehrano ljudi, na TSE.

Pravna podlaga:

— Nds. Verwaltungskostengesetz vom 7.5.1962 (Nds. GVBl. S. 43), zuletzt geändert durch Artikel 20 des Gesetzes vom 20.11.2001 (Nds. GVBL. S. 701)

— Gebührenordnung für die Veterinärverwaltung vom 22.3.1995 (Nds. GVBl. S. 63), zuletzt geändert durch die Verordnung zur Änderung der Gebührenordnung für die Veterinärverwaltung vom 14.9.2004 (Nds. GVBL. S. 322)

— Erlasse zur BSE/TSE-Untersuchungsgebühr vom 15.12.2000, 10.1.2001, 30.4.2001, 24.1.2002 — Az. 107-42282/7-315

Načrtovani letni izdatki po shemi ali skupni znesek individualne pomoči, dodeljene podjetju: Skupni stroški znašajo približno 2 000 000 EUR, na kmeta pa približno 37 EUR na testirano žival. Finančna pomoč bo dodeljena v obliki oprostitve plačil. Zaradi lažjega upravljanja takšne pomoči, bo v skladu s členom 15(d) pomoč izplačana organom, pristojnim za izvajanje testov TSE.

Največja intenzivnost pomoči: 100 % stroškov testiranja na TSE za zadevne živali. Vsako testiranje vključuje stroške v višini približno 37 EUR (za govedo, starejše od 24 mesecev, ter ovce in koze, starejše od 18 mesecev). Trenutni finančni prispevek Evropske skupnosti znaša 6,29 EUR na test.

Datum začetka izvajanja: Nemudoma

Trajanje sheme ali individualne pomoči: Pomoč se odobri do poteka zakonsko določenih zahtev za testiranje zadevnih živali iz Uredbe (ES) št. 999/2001, kot je bila spremenjena.

Cilj pomoči: Vrednost živali je včasih nižja od stroškov testiranja. Prevzemanje stroškov testiranja na TSE zagotavlja, da bodo zadevni kmetje izpolnjevali zakonsko določene zahteve za testiranje. Kot je določeno v členu 15(d) Uredbe (ES) št. 1/2004, pomoč zajema vse stroške testiranja. Odobri se v skladu s členom 15(d) in v povezavi s členom 16(c) Uredbe (ES) št. 1/2004.

Zadevni gospodarski sektorji: Živinoreja. Pomoč se dodeli zadevnim kmetom.

Naziv in naslov organa, ki dodeli pomoč: Niedersächsisches Landesamt für Verbraucherschutz und Lebensmittelsicherheit, Birkenweg 5, 26127 Oldenburg

Spletni naslov: http://www.tierseucheninfo.niedersachsen.de/master/C8366027_N8103970_L20_D0_I1535820

Št. pomoči: XA 17/05

Država članica: Francija

Regija: Regija Franche-Comté

Naziv sheme pomoči: Tehnična Podpora: poskusi in predstavitve v okviru projekta INTERREG „Francosko-švicarski razvoj ter povečanje vrednosti zdravilnih rastlin in dišavnic“ (1. faza)

Pravna podlaga:

— Décisions de la Commission du 16 novembre 2001 et du 8 décembre 2004 approuvant le programme d'initiative communautaire INTERREG III A entre la France et la Suisse, dans le cadre de la mise en œuvre du règlement no 1260/1999 du Conseil du 21 juin 1999 portant dispositions générales sur les fonds structurels,

— Conseil Régional: Commission Permanente du 27 mai 2004,

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

Načrtovani letni izdatki po shemi: 19 586,66 EUR

Največja intenzivnost pomoči: 30 %, v višini največ 19 586,66 EUR pomoči.

Datum začetka izvajanja: Po prejemu potrdila Evropske komisije o prejemu leta 2005.

Trajanje sheme: Najdlje do 31. decembra 2005.

Cilj pomoči: Pomoči so namenjene naslednjim ukrepom, ki spadajo v področje uporabe člena 14 Uredbe (ES) št. 1/2004 (tehnična podpora v kmetijskem sektorju)

opredelitev protokola o predstavitvi zdravljenja vnetij vimena pri govedu z aromaterapijo in fitoterapijo;

program za udomačitev ter selekcijo dišavnic in zdravilnih rastlin (opredelitev protokola za predstavitev gojenja, odkrivanje krajev ter predstavitev gojenja, spremljanja in evidentiranja);

širjenje znanj in obveščanje (prireditve, dokumentacijski center, obveščevalne akcije).

Cilji so

kmetom in širši javnosti dati na razpolago znanje o proizvodih, ki nastanejo s predelavo dišavnic in zdravilnih rastlin, ter o njihovi uporabi pri živalskih boleznih v kmetijstvu;

okrepiti razvoj praks strokovnjakov in laikov za večjo skrb za okolje (raziskave — poskusi). Poskusi, ki potekajo na ovčjih in govejih farmah, bodo omogočili izpolnitev prav tega cilja ter njihovo seznanitev z različnimi uporabami rastlin v veterinarski medicini za zdravljenje čred;

zbirati in izbrati reference, znanje in izkušnje o proizvodnji, predelavi in uporabi rastlin za domačo in poklicno uporabo; te reference bodo omogočile predstavitev, poskuse in lokalno prilagoditev; Oblikovati znanje in izkušnje, ki izhajajo iz sestavnih delov projekta, ter o njih obvestiti strokovnjake in širšo javnost; V čim večjem obsegu povečati vrednost rastlin čezmejnega Jurskega masiva z razvojem proizvodnje in obiranja ter meriti njihove socialno-ekonomske vplive; tako zmanjšati stroške proizvodnje in predelave z uvedbo orodij za predelavo, ki bodo hkrati zajemala gojene rastline, stranske gozdne proizvode in sveže rastline;

okrepiti podobo naših regij kot gostoljubnih in naravnih regij, ki so zibelke inovacij in alternativnih metod, spodbujati in izpostavljati lokalne posebnosti pri uporabi rastlin iz območja masiva, spodbujati lokalne pobude in partnerstva, ki zadevajo to temo.

Zadevni gospodarski sektorji: Kmetje iz regije Franche-Comté, ki jih zanima ta program, bodisi z vidika industrijskih in medicinskih rastlin (poglavje 12 nomenklature) bodisi z vidika živih živali (poglavje 1 nomenklature).

Naziv in naslov organa, ki dodeli pomoč:

M. le Président du Conseil Régional de Franche-Comté (Predsednik Regionalnega sveta Franche-Comté) Hotel de Region 4 Square Castan 25031 Besancon Cedex

Spletni baslov: Conseil Régional: www.cr-franche-comte.fr

(in FEDER: www.interreg3afch.org/)

Drugi podatki: Izvedba programa je zaupana javni lokalni ustanovi za poučevanje na področju kmetijstva iz mesta Lons le Saunier „Edgar Faure“ — 614 avenue Edgar Faure — 39570 Montmorot.

Št. pomoči: XA 71/04

Država članica: Zvezna republika Nemčija

Regija: Severno Porenje — Vestfalija

Naziv sheme pomoči ali ime podjetja, ki prejme individualno pomoč: Finančna pomoč za kritje stroškov obveznega uradnega testiranja na TSE/BSE v okviru programa spremljanja TSE/BSE pri govedu, ovcah in kozah.

Pravna podlaga:

— Gebührengesetz NRW vom 23.8.1999 (GV NRW 1999 S 528)

— Verwaltungsgebührenordnung des Landes Nordrhein-Westfalen vom 3. Juli 2001 in der jeweils geltenden Fassung (GV. NRW 2001 S. 262) zur BSE/TSE-Untersuchungsgebühr

— Erlass zur BSE/TSE-Untersuchungsgebühr vom 8.12.2003 — Az. VI-1-42.21.09, 18.2.2004 — Az. VI-1-17.80.06 u. 42.21.00, 14.9.2004 — Az. VI-1-17.80.06 u. 42.21.00

— Tierseuchengesetz vom 11.4.2001 in der jeweils geltenden Fassung (BGBl. I. S. 506)

— § 23 des Ausführungsgesetzes zum Tierseuchengesetz vom 4.6.1963 (GV.NRW 1963 S. 203) zur Kostenträgerschaft der Kreise und kreisfreien Städte für Probennahme und -versand

— TSE-Überwachungsverordnung vom 13.12.2001 (BGBl. I. S. 4532) in der jeweils geltenden Fassung

— Beihilfebeschluss der Tierseuchenkasse für Schlachtschafe und Schlachtziegen

Načrtovani letni izdatki po shemi ali skupni znesek individualne pomoči, dodeljene podjetju:

— Proračun: 990 000 EUR

— Znesek pomoči: 990 000 EUR

— Finančna pomoč bo dodeljena v obliki oprostitve plačil.

Največja intenzivnost pomoči: 100 %

Datum začetka izvajanja: Nemudoma.

Opomba: Odložena prijava se opravlja šele zdaj, ker je Zvezna republika Nemčija pred tem poskusila vložiti zahtevek za enotno pomoč (št. pomoči 373/2003). Ker pri tem ni uspela in je medtem začela veljati Uredba o odstopanju 1/2004, je bil za Severno Porenje-Vestfalijo vložen ločen zahtevek za oprostitev.

Trajanje sheme ali individualne pomoči: Trajanje bo odvisno od trajanja programa spremljanja TSE/BSE iz Uredbe (ES) 999/2001, kot je bila spremenjena.

Cilj pomoči: Ustrezna določba je člen 15(d) v povezavi s členom 16(c).

Cilj tega ukrepa je dodelitev državne pomoči za testiranje na TSE/BSE za

— ker je bil pri govedu uradno ugotovljen BSE;

— zaradi boja proti drugim epizootskim boleznim z izjemo bolezni živali, ki se širijo v obliki epidemije;

se testira na BSE.

— pokončane v okviru kampanje za izkoreninjenje bolezni;

— zaklane za prehrano ljudi.

Pojasnilo

Predlagana shema pomoči se ne nanaša na testiranje na BSE pri govedu za zakol, saj v okviru letne odločbe Komisije o finančnem prispevku Evropske skupnosti ta pomoč dosega le dejansko delno financiranje EU na test. Pomoč se bo prenesla z zmanjšanjem plačil, ki se zaračunavajo akterjem na trgu.

Zadevni gospodarski sektorji: Kmetijstvo, živalska proizvodnja in predelava/trženje (govedo, ovce, koze)

Naziv in naslov organa, ki dodeli pomoč: Ministerium für Umwelt und Naturschutz, Landwirtschaft und Verbraucherschutz des Landes Nordrhein-Westfalen, Schwannstr. 3, D-40476 Düsseldorf.

Spletni naslov: verbraucherschutz-nrw@munlv.nrw.de